CELEX: C2007/129/16
Language: da
Date: 2007-06-09 00:00:00
Title: Sag C-188/07: Anmodning om præjudiciel afgørelse indgivet af Cour de cassation (Frankrig) den 3. april 2007 — Mesquer Kommune mod Total France SA, Total International Ltd

9.6.2007   
            
            
               DA
            
            
               Den Europæiske Unions Tidende
            
            
               C 129/9
            
         Anmodning om præjudiciel afgørelse indgivet af Cour de cassation (Frankrig) den 3. april 2007 — Mesquer Kommune mod Total France SA, Total International Ltd
   (Sag C-188/07)
   (2007/C 129/16)
   Processprog: fransk
   Den forelæggende ret
   Cour de cassation
   Parter i hovedsagen
   
      Sagsøger: Mesquer Kommune
   
      Sagsøgt: Total France SA, tidligere Total raffinage distribution, Total International Ltd
   Præjudicielle spørgsmål
   
               1)
            
            
               Kan fuelolie, som er et produkt, der er resultatet af en raffineringsproces, som opfylder brugerens krav, og som ifølge producenten sælges som brændsel og er nævnt i direktiv 68/414/EØF af 20. december 1968 (1), som ændret ved direktiv 98/63/EF af 14. december 1998 (2) om strategiske ressourcer og lagerpligt, kvalificeres som affald i den forstand, hvori udtrykket er anvendt i artikel 1 i direktiv 75/442/EØF af 15. juli 1975 (3), som ændret ved direktiv 91/156/EØF af 18. marts 1991 (4) og kodificeret ved direktiv 2006/12/EF (5)?
            
         
               2)
            
            
               Udgør en last af fuelolie, som transporteres af et fartøj, og som ved uheld ledes ud i havet, i sig selv eller ved sammenblanding med vand og sedimenter affald i den forstand, hvori udtrykket er anvendt i kategori Q 4 i bilag I til direktiv 2006/12/EF?
            
         
               3)
            
            
               Såfremt det første spørgsmål besvares benægtende og det andet spørgsmål besvares bekræftende, skal producenten af fuelolien (Total raffinage) og/eller sælger og befragteren (Total international Ltd) anses for at være producent og/eller affaldsindehaver — jf. artikel 1, litra b) og c), i direktiv 2006/12/EF, og med hensyn til. anvendelsen af samme direktivs artikel 15 — selv om produktet på tidspunktet for uheldet, som omformede det til affald, blev transporteret af tredjemand?
            
         
      (1)  Rådets direktiv 68/414/EØF af 20.12.1968 om forpligtelse for EØF's medlemsstater til at opretholde minimumslagre af mineralolie og/eller mineralolieprodukter (EFT L 308, s. 14).
   
      (2)  Rådets direktiv 98/93/EF af 14.12.1998 om ændring af direktiv 68/414/EØF om forpligtelse for EØF's medlemsstater til at opretholde minimumslagre af mineralolie og/eller mineralolieprodukter (EFT L 358, s. 100).
   
      (3)  Rådets direktiv 75/442/EØF af 15.7.1975 om affald (EFT L 194, s. 39).
   
      (4)  Rådets direktiv 91/156/EØF af 18.3.1991 om ændring af direktiv 75/442/EØF om affald (EFT L 78, s. 32).
   
      (5)  Europa-Parlamentets og Rådets direktiv 2006/12/EF af 5.4.2006 om affald (EUT L 114, s. 9).